Ρυζόγαλο

Υλικά

 * 1 λίτρο γάλα
 * 100gr ρύζι γλασέ
 * 160gr ζάχαρη
 * 1 βανίλια
 * 30gr κορν-φλαουρ.
 * κανέλα

Προετοιμασία

 * 1) Βάζετε το ρύζι να βράσει σε χαμηλή φωτιά σε ένα κατσαρολάκι με μια 200ml νερό (2-πλάσιο νερό από ότι ρύζι).
 * 2) Κρατάτε 1/2 κούπα από το γάλα, στην οποία θα διαλύσετε τις 2 κουταλίες κορν-φλαουρ και τη βανίλια.
 * 3) Το υπόλοιπο γάλα το ζεσταίνετε με τη ζάχαρη για να λιώσει σε μια μεγάλη κατσαρόλα.
 * 4) Μόλις βράσει το ρύζι και πιει το νερό (δεν χρειάζεται στράγγισμα), το ρίχνετε μέσα στη μεγάλη κατσαρόλα με το γάλα και τη ζάχαρη. Χαμηλώνετε τη φωτιά και αφήστε να βράσει για 10-15 λεπτά, ανακατεύοντας κατά διαστήματα.
 * 5) Στη συνέχεια ρίχνετε το γάλα που έχετε κρατήσει κι έχετε διαλύσει το κορν-φλαουρ και τη βανίλια. Ανακατεύετε συνέχεια μέχρι να πήξει (θα το δείτε με το μάτι).
 * 6) Μοιράζετε στα μπολάκια και ρίχνετε από πάνω κανέλα. Βγαίνουν περίπου 6-7 μπολάκια (ανάλογα το μέγεθος)